کامرس اور صنعت کی وزارتہ
بھارت کے اسٹارٹ اپ ماحول میں بھارت کو دنیا کا اختراعات اوردریافت کا مرکز بنانے کی صلاحیت موجود ہے: جناب پیوش گوئل
آزادی کا امرت مہوتسو کے 75ہفتوں میں این ایس اے سی 75 اسٹارٹ اپس کو 75 ویں یوم آزادی تک یونیکار ن بنانے میں مدد کرے گی: جناب گوئل
دوسرے اور تیسرے ٹی ٹئیر کےشہراسٹارٹ اپ انقلاب کی بنیاد ہوں گے اور لاگت اور پیداوار کے تعلق سے روزگار پیدا کرنے کے ساتھ ساتھ استحکام بخشیں گے : جناب گوئل
پچھلے 6 مہینے میں 21 یونیکارن نے سبھی کو بڑے خواب دیکھنے اور بڑی کامیابی حاصل کرنے کی تحریک دی ہے: جناب گوئل
کامرس اور صنعت کے مرکزی وزیر جناب پیوش گوئل نے قومی اسٹارٹ اپس مشاورتی کونسل کی ایک میٹنگ کی صدارت کی
حکومت ،اسٹارٹ اپ سیڈ فنڈ کے ذریعہ مالی مددفراہم کر کے کاروبار میں سہولت پیداکرنے کے لئے عہد بستہ ہے: جناب گوئل
نئی دہلی17 اگست2021: کامرس ، صنعت، صارفین کے امور،خوراک ،عوامی نظام تقسیم اور ٹیکسٹائل کے مرکزی وزیر جناب پیوش گوئل نے آج  کی ایک ورچوئل میٹنگ کی صدارت کی ۔ میٹنگ سے خطاب کرتے ہوئے وزیر موصوف نے کہا کہ فائنانسنگ، مینٹورشپ اور ٹیکسیشن وغیرہ کے نظریات کے نفاذسے ہمارے اسٹارٹ اپس کو مزید تقویت حاصل ہوگی۔ انہوں نے کہا کہ ہمارا اسٹارٹ اپس نظام ہمارے نوجوانوں کی قوت ، جوش ، اہلیت کا عکاس ہے اور اسٹارٹ اپ انڈیا تحریک سے ان کے ‘کرسکتے ہیں’ اور‘ کریں گے ’ کے نظریات میں تبدیلی آئی ہے۔
اپنے خطاب میں انہوں نے کہا کہ ہمارے اسٹارٹ اپ نظام میں بھارت کو اختراع اوردریافت کا ایک عالمی مرکز بنانے کی صلاحیت ہے اور اے سی کے تعلق سے اسٹارٹ اپ سے متعلق ایڈوائزری کونسل /بھارت میں اسٹارٹ اپس چھوٹے صنعت کاردوستوں کے لئے آگے کی راہ ہموار کرنے کے لئے ان تھک کام کررہی ہے۔
جناب گوئل نے کہا کہ این ایس اے سی اسٹارٹ اپس کی اس مقصدسے نگہداشت کرے گی تاکہ بھارت کو اعلیٰ درجے کا مقابلہ جاتی اور اسٹارٹ اپ کیپٹل بنایا جاسکے ۔ انہوں نے ا س بات پر زور دیا کہ آزادی کا امرت مہوتسوں 75 ہفتے میں این ایس اے سی 75 اسٹارٹ اپس کی حوصلہ افزائی کرے گا تاکہ 75ویں یو م آزادی تک اسے یونی کارنس بنایا جاسکے ۔ انہوں نے مزید کہا کہ وزیر اعظم نریندر مودی کو ‘‘ سب کا ساتھ ، سب کا وکاس ، سب کا وشواس اور سب کا پریاس’’کا منترہمارے اسٹارٹ اپس کو ایک قسم کی توانائی دے گا۔ انہوں نے کہا کہ ہمارا مقصداسٹارٹ اپ انڈیا کو قومی شراکتدار اور قومی جذ بے کی ایک علامت بنانا ہے۔
کووڈ -19کے اس دور میں جب ہرکوئی سخت تناؤ کا شکار ہے، انہوں نے کہا کہ انہیں ہمارے اسٹارٹ اپ کے ‘‘کبھی ہار نہیں مانیں گے’’کے جذبے کو دیکھ کر بہت مسرت ہوئی ہے۔وزیر موصوف نے کہا کہ اکیسویں صدی اسٹارٹ اپس کی صدی ہے اور ہمارے اسٹارٹ اپس کے ساتھ یہ ‘بھارت کی صدی ’ہے۔ انہوں نے کہا کہ گزشتہ 6 مہینے میں 21 یونیکارنس میں سبھی کو بڑے خواب دیکھنے اور بڑی کامیابی حاصل کرنے کی تحریک دی ہے۔تقریباََ 60 یونیکارنس کے ساتھ بھارت پوری دنیا میں سب سے بڑا اسٹارٹ اپ قائم کرنے والا ملک ہے۔
وزیرموصوف نے اسٹارٹ اپ انقلاب شروع کرنے پر زور دیا ۔ انہوں نے کہا کہ این ای پی 2020 کے ساتھ اب اسکول ، نوعمر بچوں میں اسٹارٹ اپ کے خیالات کا بیج بوئیں گے۔ انہوں نے کہا کہ نوجوان کل روز گار پیداکرنے والے ہیں اور وہ چوتھے صنعتی انقلاب کے اختراع کار اور لیڈرس ہیں۔ جناب گوئل نے کہا کہ وہ پورے بھارت بالخصوص ٹوٹئیر اور تھری ٹئیر شہروں میں نئے اسٹارٹ اپس کو ابھرتے ہوئے دیکھنا چاہتے ہیں۔ انہوں نے کہا کہ اس سے روزگار پیدا ہوں گے اور آگے اور پیچھے کے رابطوں کو تقویت حاصل ہو گی۔ جناب گوئل نے ٹی پی آئی آئی ٹی سے اب اوپن ڈورس ، اوپن آرمس اور کھلے ذہن کے ساتھ ایک فیسیلی ٹیٹر کے طورپر کام کرنے کے لئے کہا ہے ۔
انہوں نے کہا کہ آج ہمارا نظریہ ترقی کےروایتی ماڈلس سے پرے خیالا ت کو وسعت دینا ہے اور ہمارا مقصد نیا بھارت ، ایک آتم نربھر بھارت تشکیل دینا ہے اور حوصلے ،اشتراک اور عہد بستگی کے ساتھ ایک آتم نربھر بھارت کی تعمیر کے لئے اسٹارٹ اپس اہم ہے تاکہ سبھی فریقوں سے شراکتداری کے موقف کےساتھ حوصلہ افزا نشانے کو حاصل کیا جاسکے ۔انہوں نے کہا کہ صنعت کوصلاحیت میں اختراع کاروں کی شناخت کرکے اسٹارٹ اپس سپر اسٹارٹ تیار کرنے میں مدد کرنی چاہئے ۔
ہمار ا مقصد ہمارے اسٹارٹ اپس کو اپنی جغرافیائی حدود سے آگے لے جانا اور عالمی سطح پر اثر انداز ہونا ہے۔
میٹنگ میں ملک کے موجودہ اسٹارٹ اپس کے سبھی متعلقہ اعلیٰ فریقوں اور عہدے داروں نے شرکت کی ۔ایل آئی سی کے چیئر مین جناب ایم آر کمار ،قومی ہیلتھ اتھارٹی کے سی ای او جناب آر ایس شرما ، سی کوئیا کیپٹل کے منیجنگ ڈائریکٹر جناب راجن آنند ن ، اویو ہومس کے بانی جناب ریتیش اگروال ، سافٹ بینک انڈیا کے کنٹری ہیڈ جناب منوج کوہلی ، اربن کمپنی کے کوفاؤنڈر جناب ابھیراج بہل اسنیپ ڈیل کے کو فاؤنڈر جناب کنال بہل ،ایسوچیم کے صدر جناب ونیت اگروال ،انفو ایج کے کو فاؤنڈر جناب سنجیو بھک چندانی ،آر ن کیپٹل کے کو فاؤنڈر اورچیئر مین جناب موہن داس پائی ، ایکسل پارٹنرس جناب پرشانت پرکاش ابانا کیپٹل کی فاؤنڈر محترمہ انجلی بنسل آئی اسپرٹ کے فاؤنڈر جناب شرد شرما اور نیسوکوم کی صدر محترمہ دیب جنی گھوش نے اس میٹنگ میں شرکت کی ۔